CELEX: 52013PC0335
Language: lt
Date: 2013-05-30
Title: Pasiūlymas TARYBOS SPRENDIMAS dėl Europos Sąjungos vardu priimtinos pozicijos EEE jungtiniame komitete dėl EEE susitarimo 30 protokolo dėl konkrečių bendradarbiavimo statistikos srityje organizavimo nuostatų keitimo

|
			
		
		
		52013PC0335
		
			Pasiūlymas TARYBOS SPRENDIMAS dėl Europos Sąjungos vardu priimtinos pozicijos EEE jungtiniame komitete dėl EEE susitarimo 30 protokolo dėl konkrečių bendradarbiavimo statistikos srityje organizavimo nuostatų keitimo /* COM/2013/0335 final - 2013/0175 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Siekiant užtikrinti būtiną vidaus
rinkos teisinį saugumą ir vientisumą, EEE jungtinis komitetas
turi įtraukti visus susijusius ES teisės aktus į EEE
susitarimą kuo greičiau po jų priėmimo.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
EEE jungtinio komiteto sprendimo projektu
(pridedamu prie siūlomo Tarybos sprendimo) siekiama iš dalies pakeisti 30
protokolą. EEE ELPA valstybės nori toliau dalyvauti ES
daugiametėje statistikos programoje. 2013–2017 m. Europos statistikos
programos finansinis paketas nustatytas tik 2013 m., tad nors dėl
2014–2017 m. finansinės programos dar nenuspręsta, EEE jungtinis
komitetas jau turėtų priimti sprendimą dėl dalyvavimo
programoje 2013 m.
Taigi Jungtinio komiteto sprendimo projektu
naujoji 2013–2017 m. Europos statistikos programa įtraukiama į
EEE susitarimo 30 protokolą dėl 2013 m. 
3.           PASIŪLYMO TEISINIAI
ASPEKTAI
Tarybos reglamento (EB) Nr. 2894/94
dėl EEE susitarimo įgyvendinimo tvarkos 1 straipsnio
3 dalyje numatyta, kad Taryba, remdamasi Komisijos pasiūlymu, nustato
Sąjungos vardu priimtiną poziciją dėl tokių
sprendimų. 
Komisija teikia EEE jungtinio komiteto
sprendimo projektą, kad Taryba jį priimtų kaip Sąjungos
poziciją. Komisija tikisi artimiausiu metu galėsianti pateikti
jį EEE jungtiniame komitete.
2013/0175 (NLE)
Pasiūlymas
TARYBOS SPRENDIMAS
dėl Europos Sąjungos vardu
priimtinos pozicijos
EEE jungtiniame komitete
dėl EEE susitarimo 30 protokolo
dėl konkrečių bendradarbiavimo statistikos srityje organizavimo
nuostatų keitimo 
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 338 straipsnio 1 dalį
kartu su 218 straipsnio 9 dalimi,
atsižvelgdama į 1994 m.
lapkričio 28 d. Tarybos reglamentą (EB) Nr. 2894/94
dėl Europos ekonominės erdvės susitarimo įgyvendinimo
tvarkos[1],
ypač į jo 1 straipsnio 3 dalį,
atsižvelgdama į Europos Komisijos
pasiūlymą,
kadangi:
(1)       Europos ekonominės
erdvės susitarimas[2]
(toliau – EEE susitarimas) įsigaliojo 1994 m. sausio 1 d.;
(2)       pagal EEE susitarimo 98
straipsnį EEE jungtinis komitetas gali nuspręsti iš dalies pakeisti, inter
alia, jo 30 protokolą;
(3)       EEE susitarimo 30 protokole
nustatytos konkrečios bendradarbiavimo statistikos srityje organizavimo
nuostatos;
(4)       2013 m. sausio
15 d. Europos Parlamento ir Tarybos reglamentu (ES) Nr. 99/2013
dėl 2013–2017 m. Europos statistikos programos[3] nustatomas 2013–2017 m.
Europos statistikos programos įgyvendinimui 2013 m. skirtas
finansinis paketas. Dėl finansinių asignavimų 2014–2017 m.
dar nenuspręsta;
(5)       2013 m. Europos
statistikos programa turėtų būti grindžiama Reglamentu (ES)
Nr. 99/2013 ir į ją turėtų būti įtrauktos
tos programos dalys, kurios būtinos aprašant ir stebint visus reikiamus
Europos ekonominės erdvės ekonominius, socialinius ir aplinkos
aspektus;
(6)       todėl norint nuo
2013 m. sausio 1 d. išplėsti bendradarbiavimą,
reikėtų iš dalies pakeisti EEE susitarimo 30 protokolą;
(7)       Sąjungos pozicija EEE
jungtiniame komitete turėtų būti grindžiama pridedamu sprendimo
projektu,
PRIĖMĖ ŠĮ
SPRENDIMĄ: 
1 straipsnis
Europos Sąjungos vardu EEE jungtiniame
komitete priimtina pozicija dėl siūlomo EEE susitarimo 30 protokolo
keitimo yra grindžiama prie šio sprendimo pridėtu EEE jungtinio komiteto
sprendimo projektu.
2 straipsnis
Šis sprendimas įsigalioja jo
priėmimo dieną.
Priimta Briuselyje
                                                                       Tarybos
vardu
                                                                       Pirmininkas
Priedas
Projektas
EEE
JUNGTINIO KOMITETO SPRENDIMAS
Nr.
kuriuo
iš dalies keičiamas EEE susitarimo 30 protokolas
dėl konkrečių bendradarbiavimo statistikos srityje
organizavimo nuostatų
EEE JUNGTINIS KOMITETAS,
atsižvelgdamas į Europos ekonominės
erdvės susitarimą (toliau – EEE susitarimas), ypač į jo
98 straipsnį,
kadangi:
(1)                   
2013 m. sausio 15 d. Europos Parlamento
ir Tarybos reglamentu (ES) Nr. 99/2013 dėl 2013–2017 m. Europos
statistikos programos[4]
nustatomas 2013–2017 m. Europos statistikos programos įgyvendinimui
2013 m. skirtas finansinis paketas. Dėl finansinių
asignavimų 2014–2017 m. dar nenuspręsta;
(2)                   
2013 m. Europos statistikos programa
turėtų būti grindžiama Reglamentu (ES) Nr. 99/2013 ir
į ją turėtų būti įtrauktos tos programos dalys,
kurios būtinos aprašant ir stebint visus reikiamus Europos ekonominės
erdvės ekonominius, socialinius ir aplinkos aspektus;
(3)                   
todėl norint nuo 2013 m. sausio 1 d.
išplėsti bendradarbiavimą, reikėtų iš dalies pakeisti EEE
susitarimo 30 protokolą,
PRIĖMĖ ŠĮ SPRENDIMĄ:
1 straipsnis
EEE susitarimo 30 protokole po 4 straipsnio
(Europos įmonių ir prekybos statistikos modernizavimas (EĮPSM))
įrašomas šis tekstas:
„5 straipsnis
2013 m.
statistikos programa
1.           Šio straipsnio 4 dalyje nurodytu
Europos Parlamento ir Tarybos reglamentu nustatyta 2013–2017 m. Europos
statistikos programa yra EEE statistinės veiklos, kuri turi būti
vykdoma 2013 m. sausio 1 d. – 2013 m. gruodžio 31 d.,
pagrindas. Visos pagrindinės 2013–2017 m. Europos statistikos
programos sritys ir statistinės temos laikomos svarbiomis EEE
bendradarbiavimui statistikos srityje ir ELPA valstybės gali visapusiškai
jose dalyvauti.
2.           Konkrečią 2013 m. EEE
statistikos programą bendrai rengia ELPA statistikos tarnyba ir
Eurostatas. 2013 m. EEE statistikos programa grindžiama metinės darbo
programos, kurią pagal šio straipsnio 4 dalyje nurodytą Europos
Parlamento ir Tarybos reglamentą sudaro Komisija, dalimi ir rengiama kartu
su ta programa. 2013 m. EEE statistikos programą laikydamosi
nacionalinės tvarkos tvirtina Susitariančiosios Šalys.
3.           Pagal Susitarimo 82 straipsnio 1
dalies a punktą ir prie jo pridėtus finansinius reglamentus
2013 m. ELPA valstybių finansinis įnašas sudaro 75 proc.
2013 m. Europos Sąjungos biudžeto 29 02 05 (2013–2017 m.
Europos statistikos programa) ir 29 01 04 05 (2013–2017 m.
Europos statistikos programa –Administracinio valdymo išlaidos) biudžeto
eilutėse nurodytos sumos.
4.           Šio straipsnio objektas yra šis
aktas:
-        32013 R 0099: 2013 m. sausio
15 d. Europos Parlamento ir Tarybos reglamentas (ES) Nr. 99/2013
dėl 2013–2017 m. Europos statistikos programos (OL L 39,
2013 2 9, p. 12).“
2 straipsnis
Šis sprendimas įsigalioja kitą
dieną po paskutinio pranešimo perdavimo pagal EEE susitarimo 103
straipsnio 1 dalį*.
Jis taikomas nuo
2013 m. sausio 1 d.
3 straipsnis
Šis sprendimas skelbiamas Europos
Sąjungos oficialiojo leidinio EEE skyriuje ir EEE priede.
Priimta Briuselyje [data]
            EEE
jungtinio komiteto vardu
            Pirmininkas
            
            
            
            EEE jungtinio komiteto
            sekretoriai

            
[1]               OL L 305, 1994 11 30, p. 6.
[2]               OL L 1, 1994 1 3, p. 3. 
[3]               OL L 39, 2013 2 9, p. 12.
[4]               OL L 39, 2013 2 9, p. 12.
*               [Konstitucinių reikalavimų nenurodyta.] [Konstituciniai
reikalavimai nurodyti.]